نوِ ادبکۍ أسۍ پاسخ در سون کلام چھ ورٕ منزۍ ور فکرِ تری نہ تہٕ اسہ چھا چٹۍ أسۍچھ پھِران اندریُم دفتر بیقلہ زانٕکھٕ اندرٕ چھ کیا بڈِ بوڈ تٲریکی ہند سر تتہ چھنہ قطرٕ تہ آب حیات تہِ چھ کٔمۍتامتھ وونمت ٹر اسہ وٲے تتہ أچھۍ ؤٹۍ ؤٹۍ ژھانٹھ کالہٕ سرس وچھۍکالہٕ ملر کالہٕ ونس تمہ کس دِتۍ زٲلۍ تتہ چھ فقط دٮ۪و جن أجدر کالہٕ کُلٮ۪ن پٮ۪ٹھ کالہ مہرۍ کالہٕ دٮ۪ون ہند کالہٕ قہر تُجہ تُجہ تیے گے ہوشکۍ ٹھپۍ درٛاے نہ أسۍ تمہ سودرٕ نٮ۪بر ییتہ گیہ لوٗکن یرونۍ ناو گامس گامس گوکھ شہر ہتہ کنۍکھٲلۍ ہمۍساینس دٲنۍ زوٗنہ ستارن پٮ۪ٹھ شہپر منز سٔہلابس حٮ۪سہ وٮ۪سریاے أسۍنوِ دورکۍ نٔوۍ ایکٹر ژاپٕنہ شرٛوپراوٕنہ روستُے ثوبوٗتھے نٮ۪نگہ لوو نوٮ۪ر أن٘در سرس منز لٔب اکھ گۅپھ أسۍچھ تتی ترٛٲوتھ بستر جل نے سانی ترٛایہ پٔکو پانہ گٔژِھو پتھ، ہے مسٹر ! پرٛانٮ۪و لفظن مٹہ مٹہ دتھ سومبرٲوۍمتۍمعنے دفتر سادٕ دِلن زوٗ زٮ۪تہ چھکھ ٹوٹھ تھٮ۪کہ ناوان عشقک ہر تر اسہ نشہ چھنہٕ تِژھ کان٘ہہ مٲنتھر أسۍ چھنہ کینہہ تم جودوٗگر أسۍ چھنہ مۅلہ واں تکہ دن دن سازس منزسوزکۍجوہر أسۍ چھ کران لفظس لتہٕ مونڈ ان٘دریُم یتھ تتھ نیرِ نٮ۪بر پتہ چھ دٔگِتھ ترٛاواں سہ چکس معنے یُتھ تتھ روزِ نہ ذر پتہ چھ کران تتھ زنگہ ہیور کن ادٕ چھ بنان نوو لٹریچر سون ادب گو فرٛنچ کٹ ریش اڈ ژٹہ مستچ ووٗنٹہ قبر اکھ اکھ مصرٕ چھ بٮ۪ل باٹم اکھ اکھ جملہ چھ ٹی کالر اکھ شعر چھ تونتل بوٗٹھ مٲڈٲرن فٲشن چھ قہر